b"\n_START_ARTICLE_\nParc Natural del Hayedo de Tejera Negra\n_START_SECTION_\nClima\n_START_PARAGRAPH_\nEls estius s\xc3\xb3n suaus i frescos i els hiverns molt durs, amb neu durant dos o tres mesos. Les temperatures varian entre - 14\xc2\xba i 23\xc2\xba\n_START_SECTION_\nFlora\n_START_PARAGRAPH_\nEl principal focus d'inter\xc3\xa8s es troba en la seva massa forestal de faigs Fagus sylvatica, una de l\xc3\xa9s m\xc3\xa9s meridionals de la pen\xc3\xadnsula Ib\xc3\xa8rica, amb una extensi\xc3\xb3 aproximada a les 44 hect\xc3\xa0rees._NEWLINE_Aquestes masses han sobreviscut, gr\xc3\xa0cies a la seva situaci\xc3\xb3 estrat\xc3\xa8gica, en els llocs m\xc3\xa9s inaccessibles per a l'obtenci\xc3\xb3 de llenya i carb\xc3\xb3 vegetal, aix\xc3\xad com la rompuda amb l'objectiu de crear terreny de pastura pel bestiar. _NEWLINE__NEWLINE_El reboll i el pi roig tamb\xc3\xa9 formen masses boscoses principalment a les solanes, de manera natural el reboll i procedent de repoblacions el segon. Tamb\xc3\xa9 cal destacar la pres\xc3\xa8ncia de teixos i bedolls que de manera a\xc3\xafllada o en petits grups estan escampats per les zones amb m\xc3\xa9s humitat ed\xc3\xa0fica._NEWLINE_Per sobre d'aquestes masses forestals nom\xc3\xa9s les formacions d'arbust com el bruc, amb subarbusts com l'aranyoner, el ginebre i la boixerola aguanten les dures condicions regnants, protegint els terres dels fen\xc3\xb2mens erosius. En els espais oberts de fagedes, rebollars i pinedes trobarem matollar de lleguminoses del tipus retamoide com la ginesta d'escombres i la ginesta amb bruc rosat i bruc de bou de fins a dos metres. En llocs de terres m\xc3\xa9s pobres trobem majorit\xc3\xa0riament estepa._NEWLINE_Finalment, cal destacar la important varietat de fongs que hi creixen, especial el cep, amb peu gruixut de color blanquin\xc3\xb3s a marr\xc3\xb3 clar i barret amb cut\xc3\xadcula de color marr\xc3\xb3 que apareix a finals d'estiu i durant la tardor.\n_START_SECTION_\nFauna\n_START_PARAGRAPH_\nEn qualsevol dels seus impressionants rocams podem veure el vol de l'\xc3\xa0guila reial, el mil\xc3\xa0 reial i el falc\xc3\xb3 perdiguer. Tamb\xc3\xa9 \xc3\xa9s possible veure cabirols, guineus,gats salvatges, fagines, teixons, mosteles, porcs senglars i rapinyaires nocturns com el gamar\xc3\xbas, el mussol banyut i el xot"